Návrh VZN vyvesený na úradnej tabuli v obci Lieskovany dňa: 29.07.2015  
VZN vyvesené na úradnej tabuli v obci Lieskovany dňa: 14.08.2015   
VZN zvesené z úradnej tabule obce dňa:   
VZN nadobúda platnosť:   
VZN nadobúda účinnosť dňa:

**Návrh   
VŠEOBECNE ZÁVÄZNÉ NARIADENIE č. 3**

**o určení príspevku za pobyt v materskej škole a príspevku na čiastočnú úhradu nákladov v školskej výdajni stravy v zriaďovateľskej pôsobnosti Obce Lieskovany**

Obecné zastupiteľstvo obce Lieskovany vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 24 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods. 5, § 141 ods. 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa uznieslo na tomto:

**všeobecne záväznom nariadení**

**§ 1**

**Predmet úpravy**

Toto všeobecne záväzné nariadenie určuje výšku mesačného príspevku, ktorý je povinný uhrádzať rodič alebo iná fyzická osoba než rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) na jedno dieťa alebo jedného žiaka:

1. za pobyt dieťaťa v materskej škole,
2. na čiastočnú úradu nákladov v školskej výdajni stravy a výška príspevku na režijné náklady

**§ 2**

**Výška mesačného príspevku**

**za pobyt dieťaťa v materskej škole**

1) Za pobyt dieťaťa v materskej škole zriadenej obcou zákonný zástupca prispieva na čiastočnú úhradu výdavkov materskej školy mesačne na jedno dieťa sumou 10,00,- EUR.

2) Príspevok za pobyt dieťaťa v materskej škole zákonný zástupca uhrádza v hotovosti priamo

riaditeľke MŠ do 15. dňa príslušného kalendárneho mesiaca. Riaditeľka MŠ tento príspevok následne zúčtuje do pokladne obce najneskôr k poslednému dňu v príslušnom mesiaci.

3) Za pobyt dieťaťa v MŠ zriadenej obcou prispieva zákonný zástupca na čiastočnú úhradu výdavkov MŠ mesačne na jedno dieťa sumou najviac 7,5 % sumy životného minima na jedno nezaopatrené dieťa podľa osobitného predpisu.

**§ 3**

**Výška príspevku**

**na čiastočnú úhradu nákladov v školskej jedálni**

**a výška príspevku na režijné náklady v školskej jedálni**

1) Príspevok na čiastočnú úhradu nákladov v školskej jedálni uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a rozpätia finančných pásiem zverejnené Ministerstvom školstva SR na internetovej stránke nasledovne v zmysle Dodatku č. 1 VZN mesta Spišská Nová Ves č. 5/2013 o určení výšky príspevkov v detských jasliach, školách a školských zariadeniach:

* materská škola: desiata - 0,26 €, obed – 0,64 €, olovrant – 0,22 €, spolu 1,12 € plus 0,05 € obnova inventára – **spolu 1,17 €, ide o druhé finančné pásmo v zmysle zákona.**

2) Obec prispieva na úhradu režijných nákladov na jedného stravníka denne sumu vo výške 1,16 €.

3) Príspevok podľa odseku 1 sa uhrádza v hotovosti priamo do pokladne školskej jedálne alebo na účet Správy školských zariadení Spišská Nová Ves vedený v banke Prima Banke, IBAN: SK8756000000007525078005 a to do 15.dňa príslušného kalendárneho mesiaca, za ktorý sa príspevok uhrádza.

**§ 4**

**Oslobodenie od platenia príspevku**

Príspevok v materskej škole sa neuhrádza za dieťa:

- ktoré má jeden rok pred plnením povinnej školskej dochádzky,

- ak zákonný zástupca dieťaťa predloží riaditeľovi školského zariadenia doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu,

- ktoré je umiestnené v zariadení na základe rozhodnutia súd,

- ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

- ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom; v týchto prípadoch uhrádza zákonný zástupca pomernú časť určené ho príspevku.

**§ 5**

**Záverečné ustanovenia**

1) Na tomto VZN sa uznieslo Obecné zastupiteľstvo obce Lieskovany dňa 13.08.2015 uznesením č. 50/2015.  
  
2) Toto VZN nadobúda platnosť a účinnosť 15- tym dňom od zverejnenia na úradnej tabuli a webovej stránke obce.   
  
3) Zmeny a doplnky tohto VZN schvaľuje Obecné zastupiteľstvo obce Lieskovany.

V Lieskovanoch, 14.08.2015

JUDr. Peter Tököly  
starosta obce   
.